CELEX: 32021D1180
Language: bg
Date: 2021-07-13 00:00:00
Title: Решение (ЕС) 2021/1180 на Съвета от 13 юли 2021 година относно позицията, която трябва да се заеме от името на Европейския съюз от участниците в Споразумението за официално подкрепяните експортни кредити при писмената процедура във връзка с приемането на решение за изменение на разпоредбите на Споразумението, отнасящи се до референтните търговски лихвени проценти

19.7.2021   
               
               
                  BG
               
               
                  Официален вестник на Европейския съюз
               
               
                  L 256/97
               
            
         РЕШЕНИЕ (ЕС) 2021/1180 НА СЪВЕТА
         от 13 юли 2021 година
         относно позицията, която трябва да се заеме от името на Европейския съюз от участниците в Споразумението за официално подкрепяните експортни кредити при писмената процедура във връзка с приемането на решение за изменение на разпоредбите на Споразумението, отнасящи се до референтните търговски лихвени проценти
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Насоките, съдържащи се в Споразумението за официално подкрепяните експортни кредити (наричано по-нататък „Споразумението“), разработени в рамките на Организацията за икономическо сътрудничество и развитие, се прилагат в Съюза по силата на Регламент (ЕС) № 1233/2011 на Европейския парламент и на Съвета (1).
                  
               
                     (2)
                  
                  
                     Съгласно член 63 от Споразумението участниците в него (наричани по-нататък „участниците“) следва да преразглеждат периодично системата за определяне на референтните търговски лихвени проценти (РТЛП), за да гарантират, че лихвите, за които е извършено уведомяване, отразяват текущите пазарни условия и постигат целите, залегнали в основата на установените проценти. Преразглежданията следва да се отнасят освен това до маржа, който трябва да се добави при прилагането на тези лихви.
                  
               
                     (3)
                  
                  
                     Участниците трябва да се произнесат чрез писмена процедура по предвиденото решение за изменение на разпоредбите относно РТЛП, съдържащи се в приложение XVI към Споразумението.
                  
               
                     (4)
                  
                  
                     Предвиденото решение за изменение на разпоредбите относно РТЛП следва да осигури по-голяма съгласуваност на политиката и да хармонизира практиките за отпускане на заеми, с което ще се подобрят условията на равнопоставеност на участниците. Освен това с него фиксираните лихвени проценти, предлагани при официално подкрепяните сделки за експортни кредити, следва да се доближат до пазарните лихвени проценти и да се гарантира, че тези фиксирани лихвени проценти са по-добре адаптирани към условията, предлагани на частния финансов пазар. Предоставянето на двугодишен преходен период следва да осигури на агенциите за експортни кредити време да приемат и съобщят новите насоки.
                  
               
                     (5)
                  
                  
                     Целесъобразно е да бъде определена позицията, която трябва да се заеме от името на Съюза по отношение на решението, което трябва да бъде прието от участниците чрез писмената процедура, тъй като по силата на член 2 от Регламент (ЕС) № 1233/2011 предвиденото решение за изменение на разпоредбите относно РТЛП ще бъде обвързващо за Съюза и ще може да окаже съществено въздействие върху съдържанието на правото на Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза от участниците в Споразумението за официално подкрепяните експортни кредити при писмената процедура по отношение на приемането на решение за изменение на разпоредбите относно референтните търговски лихвени проценти, се основава на проекта на решение на участниците в Споразумението (2).
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 13 юли 2021 година.
            
               
                  За Съвета
               
               
                  Председател
               
               A. ŠIRCELJ
            
         
         
            (1)  Регламент (ЕС) № 1233/2011 на Европейския парламент и на Съвета от 16 ноември 2011 г. за прилагането на определени насоки в областта на официално подкрепяните експортни кредити и за отмяна на решения 2001/76/ЕО и 2001/77/ЕО на Съвета (ОВ L 326, 8.12.2011 г., стр. 45).
         
            (2)  Вж. документ ST 10046/21 на http://register.consilium.europa.eu.